open-index/open-wikipedia-markdown huggingface dataset:
สการ์ (แขนกล คนแปรธาตุ)

**สการ์** () หรือรู้จักกันในชื่อ **ชายมีแผลเป็น** () เป็นตัวละครจากการ์ตูนเรื่อง *[[แขนกล คนแปรธาตุ]]* โดยฮิโรมุ อารากาวะ สการ์ได้ปรากฏตัวในฐานะตัวร้ายที่มุ่งเป้าไปที่นักเล่นแร่แปรธาตุที่ทำงานให้กับกองทัพของรัฐจากประเทศสมมุติชื่ออเมทิส

## ประวัติ
สการ์เป็นผู้ที่มีเป้าหมายในการฆ่านักเล่นแร่แห่งประเทศอเมทิสให้หมดไป เพราะหมู่บ้านและครอบครัวของเขาถูกนักเล่นแร่แปรธาตุฆ่า ซึ่งเขาได้ร่วมมือกับพวกเอ็ดเพื่อหยุดเรื่องวันแห่งสัญญา และมุ่งมั่นจะทำให้ประเทศอเมทิสที่ปฏิเสธชาวอิชวาลกลับความคิด

## อ้างอิง

หมวดหมู่:ตัวละครในแขนกล คนแปรธาตุ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2545
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ตัวละครที่ถูกตัดแขนหรือขา
หมวดหมู่:ตัวละครที่เป็นผู้รอดชีวิตจากการฆ่าล้างเผ่าพันธุ์
หมวดหมู่:ตัวละครที่เป็นผู้สังหารหมู่
หมวดหมู่:ตัวละครที่เป็นนักเล่นแร่แปรธาตุ
หมวดหมู่:ตัวละครที่เป็นนักพรต
หมวดหมู่:ตัวละครที่เป็นคนนอกกฎหมาย
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ตัวละครที่ฝึกศิลปะการต่อสู้ในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครที่เป็นนักปฏิวัติ
หมวดหมู่:ตัวละครที่เป็นฆาตกรต่อเนื่อง
หมวดหมู่:ตัวละครที่ถูกทำให้เสียโฉม
หมวดหมู่:ตัวละครที่เป็นฆาตกร
ยูกะ โอตสึโบะ

**ยูกะ โอตสึโบะ** (; 11 มิถุนายน 1993 - ) เป็นนักพากย์และนักร้องหญิงชาวญี่ปุ่น เกิดที่จังหวัดชิบะ สังกัด EARLY WING

## ผลงานพากย์
* *[[คลับบ้าฮาต๊อง]]* (โทชิโน เคียวโกะ)
* *[[เทพพิทักษ์จอมยุ่ง เนียลโกะ]]* (คุเรอิ ทามาโอะ)
* *[[ไอดอลสาวชาวไร่]]* (สึซึกิ อาการิ)
* *[[เรือรบโมเอะ]]* (คิตากามิ, โออิ)
* *[[บุษบาภาษาศิลป์]]* (นิชิมิกาโดะ ทามิ)
* *[[Caligula]]* (ธอร์น)
* *[[ปรินเซส คอนเนค! รี: ไดฟ์]]* (ชิโนบุ)

## อ้างอิง

หมวดหมู่:บุคคลจากจังหวัดชิบะ
หมวดหมู่:นักร้องป็อปหญิงญี่ปุ่น
หมวดหมู่:นักพากย์หญิงชาวญี่ปุ่น
รูมิ โอกูโบะ

**รูมิ โอกูโบะ** (; 27 กันยายน ค.ศ. 1989-) เป็นนักพากย์หญิง ชาวญี่ปุ่น เกิดที่จังหวัดเอฮิเมะ โตที่จังหวัดไซตามะ สังกัด 81 Produce

## ผลงานพากย์
* *[[คลับบ้าฮาต๊อง]]* (โยชิกาวะ จินัตสึ)
* *[[บารากะมอน เกาะมีฮา คนมีเฮ]]* (อาราอิ ทามาโกะ)
* *[[จอมมารต่างโลกกับบริวารสาวนักอัญเชิญ]]* (ซิลวี)
* *[[แผนลับดับ "ศัตรู"]]* (ฮีรางิ นานะ)
* *[[ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~]]* (ลอรา)
* *[[โฉมงามพูดไม่เก่งกับผองเพื่อนไม่เต็มเต็ง]]* (นากานากะ โอโมฮารุ)
* *[[บันทึกการเดินทางต่างโลกของท่านอัศวินกระดูก]]* (อีวิน)
* *[[เอ็นเกจคิส]]* (ชาลอน โฮลีเกรล)
* *[[ผมเอาแต่อัปสกิลทำฟาร์ม แต่ไม่รู้ทำไมผมถึงได้แข็งแกร่งขึ้นซะงั้น]]* (เฮเลน รีน)
* *[[ซวยเหลือหลาย เกิดใหม่กลายเป็นดาบ]]* (เนล)
* *[[เทมเมอร์ถูกทิ้งกับเด็กหญิงหูแมวสุดแกร่ง]]* (ทาเนีย)
* *[[ชีวิตสโลว์ไลฟ์หลังตกงานของนักรบทมิฬวัย 30]]* (เซเวียนเทส)

## อ้างอิง

หมวดหมู่:บุคคลจากไซตามะ
หมวดหมู่:บุคคลจากจังหวัดเอฮิเมะ
หมวดหมู่:นักพากย์หญิงชาวญี่ปุ่น
ชิโอริ มิกามิ

**ชิโอริ มิกามิ** (; 6 มกราคม ค.ศ. 1989 -) เป็นนักพากย์หญิงชาวญี่ปุ่น เกิดในจังหวัดอาโอโมริ สังกัดอาโอนิโปรดักชัน ส่วนสูง 160 ซม.

## ผลงานพากย์
* *[[คลับบ้าฮาต๊อง]]* (อากาสะ อาการิ)
* *[[เทพพิทักษ์จอมยุ่ง เนียลโกะ]]* (กุทาทัน)
* *[[ผ่าพิภพไททัน]]* (คริสตา เลนซ์)
* *[[ฮาเร็มนี้พี่ขอสร้างที่ต่างโลก]]* (ร็อกซาน)
* *[[ชุดกะลาสีของอาเคบิจัง]]* (โทเงงุจิ อายุมิ)
* เซเลอร์มูน คอสมอส (เซเลอร์เลเท)

## อ้างอิง

หมวดหมู่:บุคคลจากจังหวัดอาโอโมริ
หมวดหมู่:นักพากย์หญิงชาวญี่ปุ่น
เอมิริ คาโต

**เอมิริ คาโต** ( 26 พฤศจิกายน ค.ศ. 1983 -) เป็นนักพากย์ นักร้อง และนักแสดง ชาวญี่ปุ่น เกิดที่เมืองฟุซซะ โตเกียว สังกัดสตาร์ดัสต์โปรโมชัน

## ผลงานพากย์
* *[[ลักกีสตาร์ (มังงะ)|ลักกีสตาร์]]* (ฮีรางิ คางามิ)
* *[[คนลึกไขปริศนาลับ]]* (เหม่ย์หลิง)
* *[[โซลอีทเตอร์]]* (แบลร์)
* *[[ปกรณัมของเหล่าภูต]]* (ฮาจิกุจิ มาโยอิ)
* *[[โรงเรียนป่วน ก๊วนคนบ๊อง]]* (คิโนชิตะ ฮิเดโยชิ)
* *[[สาวน้อยเวทมนตร์ มาโดกะ]]* (คิวเบย์)
* *[[คลับบ้าฮาต๊อง]]* (โอมุโระ ซากุราโกะ)
* *[[สึริตามะ]]* (โคโค)
* *[[จอมมารต่างโลกกับบริวารสาวนักอัญเชิญ]]* (เอเดลการ์ด)
* *[[สปาย × แฟมิลี]]* (เบ็กกี แบล็กเวล)

## อ้างอิง

หมวดหมู่:บุคคลจากมหานครโตเกียว
หมวดหมู่:ศิลปินสังกัดโพนีแคนยอน
หมวดหมู่:นักร้องป็อปหญิงญี่ปุ่น
หมวดหมู่:นักพากย์หญิงชาวญี่ปุ่น
หมวดหมู่:บุคคลที่ได้รับรางวัลเซยูอะวอดส์
วอลเลย์บอลยุวชนอายุไม่เกิน 16 ปี ชิงชนะเลิศแห่งประเทศไทย

**วอลเลย์บอลยุวชนอายุไม่เกิน 16 ปี ชิงชนะเลิศแห่งประเทศไทย** หรือ **วอลเลย์บอลยุวชน เอสโคล่า – Domestic Power รุ่นอายุไม่เกิน 16 ปี ชิงชนะเลิศแห่งประเทศไทย** ตามชื่อผู้สนับสนุนคือ เอส โคล่า เป็นการแข่งขันวอลเลย์บอลระดับยุวชนรุ่นอายุไม่เกิน 16 ปี ของประเทศไทย ก่อตั้งขึ้นในปี พ.ศ. 2533 โดยมีบริษัท เสริมสุข จำกัด (มหาชน) เป็นผู้สนับสนุนและใช้ชื่อว่า **วอลเลย์บอลยุวชน "เป๊ปซี่คัพ"** จัดการแข่งขันโดยสมาคมกีฬาวอลเลย์บอลแห่งประเทศไทย ปัจจุบันอยู่ภายใต้การสนับสนุนของ บริษัท ไทยดริ้งค์ จำกัด ผู้ผลิตเครื่องดื่ม เอส โคล่า ซึ่งรายการนี้ถือเป็นอีกหนึ่งรายการที่สำคัญและเป็นการแข่งขันที่พัฒนานักกีฬาวอลเลย์บอลเยาวชนเพื่อก้าวไปสู่ทีมชาติต่อไปในอนาคต โดยทีมที่ชนะเลิศจะได้รับรางวัลถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

## ทำเนียบแชมป์
### ประเภททีมชาย

### ประเภททีมหญิง

## จำนวนครั้งที่ชนะเลิศ
### ประเภททีมชาย

### ประเภททีมหญิง

## ดูเพิ่ม
* สมาคมกีฬาวอลเลย์บอลแห่งประเทศไทย

## อ้างอิง

## แหล่งข้อมูลอื่น
* 
* 
* 

หมวดหมู่:การแข่งขันวอลเลย์บอลในประเทศไทย
หมวดหมู่:วอลเลย์บอลในประเทศไทย
หมวดหมู่:กีฬานักเรียนในประเทศไทย
โรงอุปรากรแห่งชาติโรมาเนีย ตีมีชออารา

thumb|โรงอุปรากรแห่งชาติ ตีมีชออารา เมื่อปี 2023
**โรงอุปรากรแห่งชาติโรมาเนีย** () ในตีมีชออารา ประเทศโรมาเนีย เป็นโรงอุปรากรและสถาบันบัลเลต์สาธารณะ อยู่ภายใต้การกำกับดูแลของกระทรวงวัฒนธรรม และเป็นหนึ่งในองค์การอุปรากรแห่งชาติสี่แห่งของโรมาเนีย ผู้อำนวยการคนแรกของโรงอุปรากรคืออากา เด บาร์บู อาคารที่ตั้งของโรงอุปรากรแห่งชาติยังเป็นอาคารที่ตั้งของโรงละครแห่งชาติมีไฮ เอมีเนสกู, โรงละครฮังการีแห่งรัฐชีกี แกร์แกย์ และโรงละครเยอรมันแห่งรัฐ

## ประวัติศาสตร์
โรงอุปรากรโรมาเนียในตีมีชออาราจัดตั้งขึ้นตามพระราชกฤษฎีกาหมายเลข 254 () ลงวันที่ 30 มีนาคม 1946 พระปรมาภิไธยในพระเจ้ามีไฮที่ 1 แห่งโรมาเนีย อากา เด บาร์บู นักร้องโซปราโนเลื่องชื่อ ได้รับมอบหมายให้เป็นผู้บริหารจัดการโรงละคร การแสดงปฐมฤกษ์ของโรงละครมีขึ้นในวันที่ 27 เมษายน 1947 เป็นการแสดงอุปรากรเรื่อง *[[อาอีดา]]* ของจูเซปเป แวร์ดี ซึ่งยังมีการถ่ายทอดสดผ่านทางโทรโข่งเข้าไปยังจัตุรัสโรงอุปรากร (ปัจจุบันคือจัตุรัสชัย) และมีนายกรัฐมนตรีเปตรู กรอซา และบุคคลสำคัญอื่น ๆ เข้าร่วมชม ตลอดระยะเวลา 10 ปีแรกของโรงอุปรากร มีการแสดงรวม 41 ครั้ง ทั้งอุปรากรโอเปรา, โอเปเรตตา และบัลเลต์ และนับตั้งแต่ปี 1953 มีการจัดการแสดงเดินสายไปทั่วประเทศ

ในวันที่ 24 กันยายน 2004 โรงอุปรากรได้รับสถานะเป็นโรงอุปรากรแห่งชาติของโรมาเนีย

## อ้างอิง

## แหล่งข้อมูลอื่น
* เว็บไซต์ทางการ 

หมวดหมู่:สิ่งก่อสร้างในตีมีชออารา
ตีมีชออารา
หมู่ถ้ำบาฆ

**ถ้ำบาฆ** () เป็นหมู่อนุสรณ์เจาะหินจำนวนเก้าถ้ำ ตั้งอยู่เชิงเขาทางใต้ของเทือกเขาวินธยาในเมืองบาฆ อำเภอธาร รัฐมัธยประเทศ ประเทศอินเดีย หมู่ถ้ำบาฆตั้งอยู่ที่ 97&nbsp;กิโลเมตรจากเมืองธร หมู่อนุสรณ์ของถ้ำบาฆเป็นที่รู้จักจากงานจิตรกรรมฝาผนัง และชื่อ "ถ้ำ" ก็ไม่ถูกต้องนัก เนื่องจากไม่ใช่ถ้ำโดยธรรมชาติ แต่เป็นสถาปัตยกรรมเจาะหิน

เช่นเดียวกับถ้ำอชันตา ถ้ำบาฆสร้างขึ้นโดยเจาะเข้าไปในหน้าผาหินทราย ถ้ำจำนวนเก้าถ้ำ มีเพียงห้าถ้ำที่ยังหลงเหลือถึงปัจจุบัน ทั้งหมดล้วนใช้งานเป็นวิหารหรือที่พำนักของสงฆ์ มีแปลนพื้นเป็นรูปสี่เหลี่ยม โถงขนาดเล็ก ส่วนใหญ่อยู่ด้านหลัง กั้นขึ้นมาเป็นเจดีย์หรือโถงสวดภาวนา ในบรรดาถ้ำทั้งหมดมีถ้ำหมายเลข 4 ที่งดงามที่สุด และได้รับการขานนามว่าเป็น "รงคมหัล" หรือวังแห่งสีสัน

ถ้ำบาฆขุดขึ้นในศตวรรษที่ 5-6 ในช่วงปลายของยุครุ่งโรจน์ของพุทธศาสนาในอินเดีย หลายปีนับจากยุคทองของถ้ำพุทธเจาะหิน ซึ่งส่วนใหญ่สร้างขึ้นใน 100-200 ปีก่อนคริสตกาล ถ้ำได้รับการทำนุบำรุงขึ้นโดยกรมสำรวจโบราณคดีโดยใช้เวลารวม 17 ปีในการฟื้นฟู

## จิตรกรรม
ถ้ำหมายเลข 2 หรือ "ถ้ำปาณฑวะ" ("Pandava Cave") เป็นถ้ำที่ได้รับการอนุรักษ์ไว้ดีที่สุด ลักษณะของจิตรกรรมคล้ายคลึงมากกับรูปแบบที่พบในถ้ำอชันตา พื้นของภาพใช้ปูนเปียกหนาทำมาจากดินเหนียวและเม็ดกรวดสีแดงน้ำตาล จากนั้นใช้วิธี lime-priming ทับ แล้วจึงตกแต่งด้วยงานจิตรกรรม เพื่อป้องกันการสูญเสียของศิลปะเหล่านี้ ในปี 1982 งานจิตรกรรมฝาหนังส่วนใหญ่ถูกถอนออกไปเก็บรักษาที่อื่น ในปัจจุบันจัดแสดงอยู่ที่พิพิธภัณฑ์โราณคดีควาลิยัร

ไฟล์:Bagh Caves statues.jpg|ภาพเขียนแสดงประติมากรรม
ไฟล์:PAINTING IN BAGH CAVE 2 Bodhisattva.jpg|ภาพเขียนพระโพธิสัตว์ในถ้ำหมายเลข 2
ไฟล์:Bagh Cave 4 Details of Painting-1.jpg|รายละเอียดของงานจิตรกรรมในถ้ำหมายเลข 4
ไฟล์:BAGH Bodhisttva-1.jpg|ภาพเขียนพระโพธิสัตว์ในถ้ำ


## อายุ
ในถ้ำหมายเลข 2 มีพบจารึกทองแดงของมหาราชาสุพันธุ (Maharaja Subandhu) บันทึกการบริจาคเพื่อซ่อมแซมวิหาร อายุราวปี 487 ในสมัยคุปตะ ซึ่งตีความได้ว่าถ้ำหมายเลข 2 มีการซ่อมแซมในศตวรรษที่ 5 ตอนปลาย

## อ้างอิง

## ดูเพิ่ม
* Pande, Anuapa (2002). *The Buddhist Cave Paintings of Bagh*, New Delhi: Aryan Books International, , sumit vyas

หมวดหมู่:รัฐมัธยประเทศ
บฆ
วัดพระยาแพรก

**วัดพระยาแพรก** เป็นโบราณสถานร้างตั้งอยู่ในตำบลแพรกศรีราชา อำเภอสรรคบุรี จังหวัดชัยนาท ตั้งอยู่ติดกับวัดมหาธาตุ

วัดพระยาแพรกสร้างในสมัยอยุธยาตอนต้น โดยพิจารณาจากสถาปัตยกรรม ในราวกลางพุทธศตวรรษที่ 20 และยังมีอายุใช้งานสืบต่อระยะหนึ่งก่อนการทิ้งร้างไปพร้อมกับเมือง ราวพุทธศตวรรษที่ 23 มีหลักฐานว่าเมื่อ พ.ศ. 2444 พระบาทสมเด็จพระจุลจอมเกล้าเจ้าอยู่หัว เสด็จประพาสเมืองสรรคบุรี ในคราวเททองหล่อพระพุทธชินราช ได้เสด็จฯ มาที่วัดพระยาแพรก วัดได้รับการขึ้นทะเบียนเป็นโบราณสถานตามประกาศในราชกิจจานุเบกษา เล่มที่ 52 ตอนที่ 75 วันที่ 8 มีนาคม พ.ศ. 2478 

โบราณสถานภายในวัดประกอบด้วยวิหารที่เหลือเพียงแต่ซาก หันหน้าไปทางแม่น้ำน้อย ขนาบด้านหน้าและด้านท้ายด้วยเจดีย์ทรงแปดเหลี่ยมสององค์ องค์ด้านหลังเหลือเพียงส่วนฐาน แต่องค์ด้านหน้ามีสภาพสมบูรณ์กว่าเจดีย์องด้านหน้าวิหารเป็นเจดีย์ทรงแปดเหลี่ยมขนาดใหญ่ที่ผ่านการบูรณะแล้ว แต่ยังคงเหลือร่องรองของพระพุทธรูปปางถวายเนตรอยูภายในจระนำบางด้านเท่านั้น เหนือเรือนธาตุแปดเหลี่ยมมีการทำเป็นชั้นจำลองซ้อนขึ้นไปโดยตรงกลางของแต่ละด้านมีร่องรอยของการประดับด้วยกรอบซุ้ม คล้ายกับอนิมิสสเจดีย์ที่เชียงใหม่

## อ้างอิง

พระยาแพรก
หมวดหมู่:โบราณสถานในจังหวัดชัยนาท
หมวดหมู่:สิ่งก่อสร้างในสมัยกรุงศรีอยุธยา
ศูนย์มหาสันติสุขพุทธศาสนา

**ศูนย์มหาสันติสุขพุทธศาสนา** () เป็นอารามศาสนาพุทธเถรวาทในเมืองตามเว ย่างกุ้ง ประเทศพม่า อารามเปิดเมื่อวันที่ 17 ธันวาคม 1999 ภายใต้การนำของภิกษุปัญญาวงศ์ และการสนับสนุนของรัฐบาลพม่า

## ข้อพิพาทความเป็นเจ้าของ
ระหว่างปี 2002 ถึง 2004 รัฐบาลพม่าภายใต้นายกรัฐมนตรีคีนหญุ่น ยึดคืนอารามและส่งมอบให้แก่คณะกรรมการสังฆมหานายกแห่งรัฐ ซึ่งเป็นองค์กรรัฐที่ควบคุมดูแลประชากรภิกษุสงฆ์ในประเทศพม่า ในเดือนมีนาคม 2014 ภิกษุปัญญาวงศ์ได้เขียนจดหมายถึงผู้นำพม่าในเวลานั้น เต้นเซน เพื่อแก้ไขข้อพิพาทเรื่องความเป็นเจ้าของของอาราม

## การบุกค้น
ในวันที่ 10 มิถุนายน 2014 เจ้าหน้าที่ตำรวจรวม 300 นาย และสมาชิกของคณะกรรมการสังฆมหานายกแห่งเขตย่างกุ้งกับกระทรวงกิจการศาสนารวม 280 คน ได้บุกเข้าค้นอารามตอนเวลา 23 นาฬิกา ขับไล่ภิกษุสงฆ์รวม 20 รูป และเด็กวัดรวม 32 คนออกจากพื้นที่อาราม การบุกค้นครั้งนี้ถูกวิจารณ์อย่างหนักว่ากระทำไปด้วยความไม่ปราณี และทำขึ้นในระหว่างที่พระปฐมาจารย์ของอาราม ภิกษุปัญญาวงศ์ อยู่นอกพม่า ขณะนั้นท่านเดินทางไปยังประเทศญี่ปุ่นเพื่อประกอบศาสนกิจ ในวันที่ 18 พฤษภาคม ภิกษุสงฆ์ในอารามทั้งหมดถูกสั่งให้ออกไปจากอารามภายในสิ้นเดือน ภายใต้คำสั่งของคณะกรรมการสังฆมหานายกแห่งรัฐ 47 คน

ภิกษุสงฆ์จำนวนหลายรูปถูกควบคุมตัวหลังการบุกค้น พระสงฆ์รวม 5 รูป ได้แก่ พระอุตตระ (Uttara), ปัญญาจาร (Pannacara), เสนทระ (Sendara), นันทิยะ (Nandiya) และ เตชินทะ (Tejinda) ถูกบังคับอาบัติ และจับกุมด้วยข้อหาฝ่าฝืนกฎข้อบังคับของศาสนาและดูหมิ่นศาสนา ภายใต้มาตรา 295 (a) แห่งประมวลกฎหมายอาญา และ 20/90 ในกฎหมายว่าด้วยองค์การสังฆะ ปี 1990 ในพระสงฆ์ 5 รูปนี้ มีพระอุตตระเป็นพลเมืองอังกฤษ

รัฐมนตรีกระทรวงกิจการศาสนา Hsan Sint ถูกขับออกจากตำแหน่งด้วยเต้นเซนในวันที่ 19 มิถุนายน 2014 จากการมีส่วนในการบุกค้นอารามและการขัดคำสั่งประธานาธิบดี

ข้อขัดแย้งนี้สิ้นสุดในวันที่ 13/14 ธันวาคม 2015 ศาลแขวงได้ให้คำตัดสินว่าข้อกล่าวหาไม่มีมูล

## อ้างอิง

หมวดหมู่:สิ่งก่อสร้างในย่างกุ้ง
หมวดหมู่:วัดในประเทศพม่า
ฟุตบอลชิงแชมป์สโมสรโลก 2023

**ฟุตบอลชิงแชมป์สโมสรโลก 2023** () จะเป็นการแข่งขันฟุตบอลชิงแชมป์สโมสรโลก ครั้งที่ 20 โดยฟีฟ่าเป็นผู้จัดการแข่งขันของสโมสรฟุตบอลระหว่างผู้ชนะจาก 6 สมาพันธ์ระดับทวีป ตลอดจนแชมป์ลีกของประเทศเจ้าภาพ การแข่งขันจะจัดที่ประเทศซาอุดิอาระเบียตั้งแต่วันที่ 12 ถึง 22 ธันวาคม ค.ศ. 2023 และเป็นการแข่งขันฟุตบอลชิงแชมป์สโมสรโลกในรูปแบบ 7 ทีมเป็นครั้งสุดท้าย ก่อนที่จะขยายเป็น 32 ทีมในการแข่งขันปี 2025

เรอัลมาดริด เป็นทีมแชมป์เก่า แต่ไม่มีสิทธิ์ลงแข่งขันป้องกันแชมป์ในครั้งนี้เนื่องจากไม่ได้แชมป์ยูฟ่าแชมเปียนส์ลีก ฤดูกาล 2022–23

## สโมสรที่เข้าแข่งขัน
ด้านล่างนี้คือทีมเจ็ดทีมที่ได้สิทธิ์เข้าแข่งขันรายการนี้

**หมายเหตุ**

## ผู้เล่น

แต่ละทีมจะต้องระบุชื่อผู้เล่น 23 คน (สามคนต้องเป็นผู้รักษาประตู) อนุญาตให้เปลี่ยนอาการบาดเจ็บได้จนถึง 24 ชั่วโมงก่อนการแข่งขันนัดแรกของทีม.

## การแข่งขัน

**หมายเหตุ**

### รอบแรก

### รอบสอง

----

### รอบรองชนะเลิศ

----

### นัดชิงอันดับที่สาม

### รอบชิงชนะเลิศ

## ผู้ทำประตู

**1 การทำเข้าประตูตัวเอง**
* มาริอุส ฮอยบราเทิน (อูราวะ เรดไดมอนส์, ในนัดที่พบกับ แมนเชสเตอร์ซิตี)
* โยชิโอะ โคอิซูมิ (อูราวะ เรดไดมอนส์, ในนัดที่พบกับ อัลอะฮ์ลี)
* นิโน (ฟลูมิเนนเซ, ในนัดที่พบกับ แมนเชสเตอร์ซิตี)

## รางวัล

รางวัลด้านล่างนี้จะมอบให้เมื่อสิ้นสุดการแข่งขัน. โรดริ ของ แมนเชสเตอร์ซิตี ชนะรางวัล ลูกบอลทองคำ.

ฟีฟ่ายังเสนอชื่อ แมนออฟเดอะแมตช์ สำหรับผู้เล่นที่ดีที่สุดในแต่ละเกมของทัวร์นาเมนต์.

## อ้างอิง

## แหล่งข้อมูลอื่น
*

หมวดหมู่:ฟุตบอลชิงแชมป์สโมสรโลก
หมวดหมู่:การแข่งขันฟุตบอลใน ค.ศ. 2023
หมวดหมู่:การแข่งขันฟุตบอลนานาชาติที่ประเทศซาอุดีอาระเบียเป็นเจ้าภาพ
วัดเชียงราย (จังหวัดลำปาง)

**วัดเชียงราย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนดอก อำเภอเมืองลำปาง จังหวัดลำปาง 

วัดเชียงรายสร้างขึ้นราว พ.ศ. 2200 โดยเจ้าชมภูหรือพระยาชมภู บุตรชายของเจ้าพระยามหาโยธา (เจ่ง คชเสนี) ที่อพยพจากเมืองเชียงแสน เข้ามาอยู่ที่ลำปางพร้อมครอบครัว และต่อมาได้สร้างวัดนี้ขึ้นเพื่อรำลึกถึงเมืองเชียงราย และได้รับพระราชทานวิสุงคามสีมาเมื่อ พ.ศ. 2457 มีการการบูรณปฏิสังขรณ์ครั้งใหญ่เมื่อ พ.ศ. 2552 แล้วเสร็จเมื่อ พ.ศ. 2555  โดยได้มีการสร้างกำแพงวัดขึ้นใหม่ให้เป็นกำแพงเตี้ย ๆ บูรณะวิหารหลังเดิม ซึ่งเป็นศิลปะล้านนาประยุกต์กับศิลปะภาคกลางไว้ทั้งหมด พร้อมกับได้พัฒนากุฏิของพระเทพวิสุทธิโสภณ อดีตเจ้าอาวาส ให้เป็นพิพิธภัณฑ์เพื่อเป็นแหล่งศึกษาเรียนรู้เกี่ยวกับวัฒนธรรม

ภายในบริเวณวัดมีวิหารสีขาวที่ประดับลวดลายปูนปั้นสีขาว ประดับกระจกชิ้นเล็ก ๆ ภายในวิหารประดิษฐานพระพทธรูปประธานปางมารวิชัย พระพุทธรูปอยู่ในพระอิริยาบถประทับ (นั่ง) ขัดสมาธิ พระหัตถ์ซ้ายวางหงายบนพระเพลา (ตัก) พระหัตถ์ขวาวางบนพระชานุ (เข่า) นิ้วพระหัตถ์ชี้ลงพื้นธรณี พระประธานในอุโบสถปิดทอง ภาพจิตรกรรมฝาผนังแสดงเรื่องราวพุทธประวัติที่เขียนขึ้นใหม่  ด้านหน้าวิหารเป็นที่ตั้งของเจดีย์ทรงระฆังแบบล้านนา รายล้อมไปด้วยเจดีย์สีทอง 12 นักษัตร มีพระพุทธรูปด้านข้างทางทิศใต้ปางมารวิชัยพระพุทธรูปทรงเครื่องประกอบด้วยชฎามงกุฎ กุณฑล กรองศอ พาหุรัด ทองพระกรและธำมรงค์ทุกนิ้วพระหัตถ์ เป็นลักษณะพระพุทธรูปทรงเครื่องใหญ่สีขาว

## อ้างอิง

เชียงราย
เอเธล แบร์รีมอร์

**เอเธล แบร์รีมอร์** (; 15 สิงหาคม ค.ศ. 1879 – 18 มิถุนายน ค.ศ. 1959) หรือชื่อเกิด **เอเธล เมย์ บลายธ์** () เป็นนักแสดงชาวอเมริกันและสมาชิกของครอบครัวนักแสดง แบร์รีมอร์ เธอเป็นทั้งนักแสดงละครเวที ภาพยนตร์ และวิทยุ ที่มีช่วงอาชีพยาวนานกว่าหกทศวรรษและได้รับการยกย่องให้เป็น "สุภาพสตรีหมายเลขหนึ่งของโรงละครอเมริกัน" เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยมถึงสี่ครั้ง และได้รับรางวัลจากภาพยนตร์เรื่อง *[[นอนบัตเดอะโลนลีฮาร์ต]]* (1944)

แบร์รีมอร์เสียชีวิตเมื่อวันที่ 18 มิถุนายน ค.ศ. 1959 ด้วยโรคระบบหัวใจหลอดเลือดที่บ้านของเธอในฮอลลีวูด เธอมีดวงดาวอยู่บนฮอลลีวูดวอล์กออฟเฟมสำหรับวงการภาพยนตร์ และยังเป็นสมาชิกของหอเกียรติยศโรงละครอเมริกัน ร่วมกับพี่ชายของเธอ จอห์น และลิโอเนล

## อ้างอิง

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2422
หมวดหมู่:บุคคลที่เสียชีวิตในปี พ.ศ. 2502
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:บุคคลจากฟิลาเดลเฟีย
วัดปงสนุกเหนือ

**วัดปงสนุกเหนือ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงเหนือ อำเภอเมืองลำปาง จังหวัดลำปาง วัดได้รับรางวัล Award of Merit จากยูเนสโก ใน พ.ศ. 2551

วัดปงสนุกเหนือ หรือ **วัดปงสนุก** หรือปรากฏหลักฐานในอีก 4 ชื่อคือ **วัดศรีจอมไคล** **วัดเชียงภูมิ** **วัดดอนแก้ว** และ **วัดพะยาว** สันนิษฐานว่าสร้างขึ้นในสมัยพระเจ้าอนันตยศ พระราชโอรสของพระนางจามเทวีแห่งหริภุญไชย เมื่อครั้งเสด็จมาสร้างเขลางค์นคร (จังหวัดลำปางในปัจจุบัน) โดยสร้างเมื่อ พ.ศ. 1223 ได้รับพระราชทานวิสุงคามสีมาเมื่อ พ.ศ. 2314 โดยราว พ.ศ. 2386 เจ้าหลวงมหาวงศ์ได้ไปฟื้นฟูเมืองพะเยาขึ้นใหม่ ครูบาอินทจักรพระอุปัชฌาย์ของครูบาอาโนชัยธรรมจินดามุนี ได้นำชาวพะยาว (พะเยา) อพยพกลับ แต่ก็ยังคงเหลืออีกจำนวนหนึ่งที่ไม่ยอมกลับ ละได้มาตั้งรกรากอยู่กับชาวบ้านปงสนุก ตั้งแต่นั้นมาชื่อวัดและหมู่บ้านจึงได้ชื่อว่าปงสนุก วัดปงสนุกเหนือยังเป็นสถานที่ประดิษฐานเสาหลักเมืองเสาแรกของลำปาง ก่อนจะนำไปประดิษฐาน ณ บริเวณศาลากลาง (หลังเก่า) ในปัจจุบัน

เมื่อ พ.ศ. 2429 ได้มีการบูรณะครั้งใหญ่ ทั้งเจดีย์ สร้างฉัตร ก่อสร้างซุ้มโขง วิหารหลังมียอด หรือวิหารพระเจ้าพันองค์ หรือวิหาร 12 ราศี หรือวิหารสะเดาะเคราะห์ เนื่องจากในสมัยก่อนทั้งเจ้านายชั้นสูงและประชาชนทั่วไป เมื่อมีเคราะห์ ต่างก็จะพากันมาสะเดาะเคราะห์ที่วิหารนี้ บริเวณด้านบนรอบในของตัววิหารนั้นได้รับการประดับด้วยพระพิมพ์องค์เล็กจำนวน 1,080 องค์ จึงเป็นที่มาของชื่อ วิหารพันองค์

ภายในวัดยังมีโบราณวัตถุที่สำคัญ ได้แก่ พระพุทธรูปไม้ เสาหงส์ ภาพพระบฏเขียนเรื่องพระเวสสันดรบนผ้าและกระดาษสา หีบธรรมโบราณ และธงช้างเผือกขนาดใหญ่ในสมัยรัชกาลที่ 6 ซึ่งทางวัดได้นำมารวมไว้เป็นพิพิธภัณฑ์

## อ้างอิง

ปงสนุกเหนือ
พระเจ้าอนันตยศ

**พระเจ้าอนันตยศ** เป็นปฐมกษัตริย์แห่งนครเขลางค์หรือจังหวัดลำปางในปัจจุบัน เป็นหนึ่งในสองพระราชโอรสฝาแฝดของพระนางจามเทวี (องค์พี่มีพระนามว่า พระเจ้ามหันตยศ) พระเจ้าอนันตยศทรงสร้างนครลำปางและขึ้นครองเมืองเมื่อ พ.ศ. 1231

## พระประวัติ
จาก *[[ตำนานมูลศาสนา]]* และ *[[ชินกาลมาลีปกรณ์]]* ระบุว่าพระนางจามเทวีกระทําพิธีบรมราชาภิเษก (นั่งเมือง) เมื่อ พ.ศ. 1205 และเมื่อเสด็จมาได้เพียง 7 วัน พระครรภ์ได้ครบ 10 เดือน พระนางจามเทวีทรงมีประสูติกาลพระโอรส 2 พระองค์ ในวันเพ็ญเดือน 3 เหนือ ซึ่งคำนวณแล้วตรงกับวันที่ 25 ธันวาคม พ.ศ. 1205 พระโอรสองค์พี่ปรากฏหลักฐานเพียงชื่อเดียวคือ "เจ้ามหันตยศ" ส่วนพระโอรสองค์น้องพบหลายชื่อ โดยมีชื่ออื่นอย่าง "เจ้าอินทวร" และ "เจ้าอินทเกิงกร"

มีวีรกรรมของสองพระโอรสคือ การสกัดการรุกรานของขุนหลวงวิลังคะที่มาโจมตีหริภุญไชยนคร ด้วยอำนาจและฤทธานุภาพของพญาคชสารนามว่า "ปู้ก่ำงาเขียว" เมื่อขุนหลวงวิลังคะเสียชีวิต ณ ดอยคว่ำหล้อง พระนางจามเทวีได้สู่ขอธิดาทั้งสองของขุนหลวงวิลังคะมาเป็นชายาให้กับโอรสแฝดทั้งสองเพื่อระงับรอยบาดหมางระหว่างชาวลัวะและเม็ง (มอญ) ต่อมาพระนางจามเทวีได้สละบัลลังก์ให้แก่เจ้ามหันตยศ และส่งเจ้าอนันตยศไปยังทิศตะวันออกแถบลุ่มแม่น้ำวังเพื่อสร้างเมืองเขลางค์นคร ตามที่เจ้าอนันตยศขอ ใน *[[จามเทวีวงศ์]]* ระบุว่ามีฤาษีสุพรหรมและพรานเขลางค์ช่วยกันสร้างเมืองเขลางค์นคร

ไม่นานจากนั้น เจ้าอนันตยศทรงระลึกถึงพระมารดา จึงให้อำมาตย์ไปทูลเชิญพระนางจามเทวีเสด็จมาประทับเขลางค์นคร สุพรหมฤๅษีจึงเนรมิตเมืองอีกเมืองหนึ่งบนเนินอันย้อยมาตามแนวเขลางค์นคร มีปราสาทราชมณเฑียรและบ้านเรือนพร้อมสรรพ เรียกว่า *อาลัมพางค์นคร* ภายหลังเจ้าอนันตยศเสด็จมาประทับที่อาลัมพางค์นคร ให้พระนางจามเทวีปกครองเมืองเขลางค์นครแทน หลังจากนั้น 3 ปี พระนางจามเทวีงมีพระราชประสงค์จะเสด็จกลับหริภุญไชย เจ้าอนันตยศก็กราบทูลอ้อนวอนให้พระนางจามเทวีอยูต่อ พระนางจามเทวีพระทัยอ่อน จากนั้น 3 ปี ต่อมา เจ้าอนันตยศก็กราบทูลอ้อนวอนให้พระนางจามเทวีอยู่ต่อไปอีก แต่ครั้งนี้พระนางไม่ตามพระทัยโอรส ประจวบกับพระนางประชวร ต้องการเสด็จกลับหริภุญไชย พระโอรสจึงต้องจำยอม

## พงศาวลี



## อ้างอิง

หมวดหมู่:ชาวมอญ
หมวดหมู่:ราชวงศ์หริภุญชัย
หมวดหมู่:พระมหากษัตริย์หริภุญชัย
หมวดหมู่:ชาวไทยเชื้อสายมอญ
หมวดหมู่:บุคคลฝาแฝด
หมวดหมู่:บุคคลฝาแฝดชาวมอญ
หมวดหมู่:บุคคลฝาแฝดจากประเทศไทย
หมวดหมู่:บุคคลในตำนานไทย
หมวดหมู่:เจ้าผู้ครองนครลำปาง
อุราระกะ โอชาโกะ

**อุราระกะ โอชาโกะ** (麗日お茶子, Uraraka Ochako) เป็นตัวละครหลักจากการ์ตูนเรื่องมายฮีโร่ อคาเดเมีย สร้างโดยโคเฮ โฮริโกชิ

## ประวัติ
เด็กหญิงผู้มีชีวิตชีวาคนนี้เป็นเพื่อนร่วมชั้นของมิโดริยะ อุราระกะเป็นอีกคนหนึ่งที่เรียกมิโดริยะโดยชื่อเล่นของเขา ซึ่งก็คือ"เดกุ" (หรือเรียกว่า"เดกุ คุง") แต่ว่าอุราระกะนั้นไม่ได้มีความตั้งใจจะดูถูกมิโดริยะแม้แต่อย่างใด เพราะเธอมีความคิดว่าชื่อนี้ให้ความรู้สึกว่า"พยายามเข้า"เสียมากกว่า ครอบครัวของอุราระกะทำธุรกิจก่อสร้าง แต่ตลาดในยุคปัจจุบันไม่ค่อยดีต่อธุรกิจนี้ ครอบครัวของเธอจึงค่อนข้างจน เพราะเหตุนี้อุราระกะเลยตั้งใจอยากจะเป็นฮีโร่เพื่อเงิน ให้สามารถใช้เงินของตนเลี้ยงดูพ่อแม่ได้และทำให้ชีวิตของพ่อแม่เธอสุขสบายขึ้น

ซึ่งเธอยังมีความมุ่งมั่น และไม่หวั่นไหวต่อสถานการณ์ที่ยากลำบาก แม้จะต้องเผชิญหน้ากับพลังอันแข็งแกร่งของฝ่ายตรงข้ามก็ตาม ซึ่งเธอยังได้รับแรงบันดาลใจจาก อิซึคุ ในการพัฒนาตนเองให้แข็งแกร่งมากยิ่งขึ้น โดยเธอนั้นชื่นชอบ อิซึคุ อยู่ภายในใจ และมักจะเกิดอาการหึงหวงบ้าง หากอิซึคุเข้าใกล้กับผู้หญิงคนอื่นและพูดคุยกับเขาอย่างมาก

## อัตลักษณ์
อัตลักษณ์ของอุราระกะคือ"ซีโร่ กราวิตี้"ซึ่งทำให้สิ่งที่สัมผัสไม่ได้รับผลจากแรงดึงดูด เพียงแต่ถ้าเกินน้ำหนักที่รับไหวจะทำให้เธอคลื่นไส้อย่างหนัก โดยมีวิธีใช้คือทำให้เป้าหมายของเธอลอยขึ้นจากพื้นดิน เป็นการขัดขวางความสามารถในการต่อสู้ของผู้ที่ถูกอัตลักษณ์ของเธอเป็นอย่างมาก นอกจากสิ่งมีชีวิตที่ทำให้เธอลอยขึ้นได้ เธอยังทำให้วัตถุลอยขึ้นได้เช่นกัน ดั่งทำให้เศษหินลอยขึ้น และใช้ในการโจมตี ทำให้เธอเป็นหนึ่งในนักเรียนหญิงที่แข็งแกร่งที่สุดในชั้นเรียนของเธอ

หมวดหมู่:ตัวละครในมายฮีโร่ อคาเดเมีย
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2557
หมวดหมู่:ซูเปอร์ฮีโรเด็ก
หมวดหมู่:ซูเปอร์ฮีโรวัยทีน
หมวดหมู่:ยอดมนุษย์หญิง
หมวดหมู่:ยอดมนุษย์ญี่ปุ่น
หมวดหมู่:ซูเปอร์ฮีโรนักเรียนที่โรงเรียน
หมวดหมู่:ผู้ชนะครันชีโรลอนิเมะอะวอดส์
หมวดหมู่:ตัวละครในบันเทิงคดีจากภาคคันไซ
หมวดหมู่:ตัวละครที่ฝึกศิลปะการต่อสู้ในอนิเมะและมังงะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครหญิงในอนิเมะและมังงะ
หมวดหมู่:ซูเปอร์ฮีโรในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครวัยทีนในโทรทัศน์
หมวดหมู่:ตัวละครในบันเทิงคดีที่มีความสามารถเกี่ยวกับความโน้มถ่วง
สาธารณรัฐประชาธิปไตยซูดาน

**สาธารณรัฐประชาธิปไตยซูดาน (อาหรับ:** جمهورية السودان الديمُقراطية**) ** เป็นประเทศที่ดำรงขึ้นหลังจากการรัฐประหารในวันที่ 25 พฤษภาคม 1969 โดยกลุ่มนายทหารหนุ่มหลายคนที่เรียกตัวเองว่า Free Officers Movement (หลังจากนายทหารอียิปต์ที่ทำการปฏิวัติอียิปต์ในปี ค.ศ. 1952) ได้ยึดอำนาจในซูดานและเริ่ม **ยุคอันนิมัยรี** หรือที่เรียกว่าระบอบในประวัติศาสตร์ของซูดาน แกนหลักของการสมรู้ร่วมคิดคือนายทหารเก้านายที่นำโดยพันเอกอันนิมัยรี ซึ่งมีส่วนเกี่ยวข้องกับแผนการต่อต้านระบอบแอบเบาด์ การรัฐประหารของนีเมรียึดครองแผนการโดยกลุ่มอื่น ๆ ซึ่งส่วนใหญ่เกี่ยวข้องกับกองทัพที่สนับสนุนโดยพรรคคอมมิวนิสต์ซูดาน (SCP) กลุ่มชาตินิยมอาหรับ หรือกลุ่มศาสนาอนุรักษ์นิยม เขาสร้างความชอบธรรมให้กับการรัฐประหารโดยอ้างว่านักการเมืองพลเรือนทำให้กระบวนการตัดสินใจเป็นโมฆะ และเกิดความล้มเหลวในการจัดการกับปัญหาทางเศรษฐกิจและภูมิภาคของประเทศ และสุดท้ายต้องหลบหนีออกจากซูดานโดยไม่มีรัฐธรรมนูญฉบับถาวร
## ธงชาติและตราแผ่นดิน

Flag of Sudan (1956–1970).svg|ธงชาติ (1969–1970)
Flag of Sudan.svg|ธงชาติ (1970–1985)


Coat of arms of Sudan (1956–1970).svg|ตราแผ่นดิน (1969–1970)
Emblem of Sudan (1970–1985).svg|ตราแผ่นดิน (1970–1985)
Emblem of Sudan.svg|ตราแผ่นดินหลังปี 1985


## อ้างอิง

หมวดหมู่:อดีตสาธารณรัฐสังคมนิยม
อาลีเซีย วิคันเดอร์

**อาลีเซีย อะแมนดา วิคันเดอร์** (,  ; เกิด 3 ตุลาคม ค.ศ. 1988) เป็นนักแสดงชาวสวีเดน ผู้ได้รับรางวัลมากมาย รวมถึงรางวัลออสการ์, รางวัลสมาคมนักแสดงภาพยนตร์และโทรทัศน์ และคริติกส์ชอยส์มูฟวีอะวอดส์ และยังได้รับการเสนอชื่อเข้าชิงรางวัลลูกโลกทองคำสองครั้ง และรางวัลแบฟตาอีกสามครั้ง

วิคันเดอร์เกิดและเติบโตในกอเทนเบิร์ก เธอเริ่มแสดงตั้งแต่ยังเด็กที่โรงอุปรากรกอเทนเบิร์ก ควบคู่ไปกับการฝึกฝนเป็นนักเต้นบัลเลต์ที่รอยัลสวีดิชบัลเลต์ ในสต็อกโฮล์ม จากนั้นได้เริ่มต้นอาชีพนักแสดงในภาพยนตร์สั้นและละครชุดของสวีเดน ก่อนจะได้รับการยอมรับเป็นครั้งแรกในละครชุดแนวชีวิตเรื่อง *[[แอนดราอเวนึน]]* (2008–2010) เธอแสดงภาพยนตร์ขนาดยาวครั้งแรกในเรื่อง *[[Pure (2010 film)|เพียว]]* (2010) ซึ่งทำให้เธอได้รับรางวัลกูลบาร์กเกต์ สาขานักแสดงนำหญิงยอดเยี่ยม ในปี 2012 เธอได้รับการยอมรับอย่างกว้างขวางจากบทคิตตีในภาพยนตร์ฉบับดัดแปลงของโจ ไรต์ เรื่อง *[[อันนา คาเรนิน่า รักร้อนซ่อนชู้]]* และพระราชินีแคโรไลน์ มาทิลดา ในภาพยนตร์เดนมาร์กเรื่อง *[[อะรอยัลแอฟแฟร์]]*

วิคันเดอร์ได้รับการยอมรับระดับนานาชาติจากบทวีรา บริตเทน ในภาพยนตร์เรื่อง *[[พรากรัก ไฟสงคราม]]* (2014), หุ่นยนต์ฮิวแมนนอยด์ ในภาพยนตร์เรื่อง *[[พิศวาสจักรกลอันตราย]]* (2014) ซึ่งทำให้เธอได้รับการเสนอชื่อเข้าชิงรางวัลแบฟตา สาขานักแสดงสมทบหญิงยอดเยี่ยม และเกอร์ดา เวเกเนอร์ ในภาพยนตร์เรื่อง *[[เดอะเดนนิชเกิร์ล]]* (2015) ซึ่งทำให้เธอได้รับรางวัลออสการ์ สาขานักแสดงสมทบหญิงยอดเยี่ยม ในปี 2016 วิคันเดอร์อยู่ในรายชื่อผู้ทรงอิทธิพลที่มีอายุไม่เกิน 30 ปีของฟอบส์ นอกจากนั้นเธอยังได้แสดงภาพยนตร์โลดโผนเรื่อง *[[เจสัน บอร์น ยอดจารชนคนอันตราย]]* (2016), ลารา ครอฟต์ ในภาพยนตร์ผจญภัยเรื่อง *[[ทูม เรเดอร์ (ภาพยนตร์ พ.ศ. 2561)|ทูม เรเดอร์]]* (2018) และภาพยนตร์จินตนิมิตเรื่อง *[[ศึกโค่นอัศวินอมตะ]]* (2021)

## ชีวิตช่วงแรก
อาลีเซีย อะแมนดา วิคันเดอร์ เกิดเมื่อวันที่ 3 ตุลาคม ค.ศ. 1988 ในกอเทนเบิร์ก เป็นบุตรของจิตแพทย์ สวันเตอ วิคันเดอร์ และนักแสดงละครเวที มาเรีย ฟาห์ล (1951–2022) พ่อแม่ของเธอมาจากหมู่บ้านเล็ก ๆ ทางตอนเหนือและตอนใต้ของสวีเดนตามลำดับ ทั้งคู่หย่าร้างกันเมื่อวิคันเดอร์อายุได้สองเดือน เธออาศัยอยู่กับแม่เป็นส่วนใหญ่และมีพี่น้องต่างแม่ทั้งหมดห้าคน วิคันเดอร์กล่าวว่า เธอมีสิ่งที่ดีที่สุดจากโลกทั้งสองใบเมื่อเติบโตขึ้นเป็นลูกคนเดียวของแม่และถูกรายล้อมด้วยครอบครัวใหญ่เมื่อเธอไปอยู่กับพ่อทุกสองสัปดาห์

## อ้างอิง

## แหล่งข้อมูลอื่น

* 
* อาลีเซีย วิคันเดอร์ ที่ฐานข้อมูลภาพยนตร์สวีเดน

หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์หญิงชาวสวีเดน
หมวดหมู่:นักแสดงสมทบหญิงยอดเยี่ยม รางวัลออสการ์
ชาตียสังสัทภพัน

**ชาตียสังสัทภพัน** () หรือ **อาคารรัฐสภาแห่งชาติ** () เป็นที่ทำการของรัฐสภาบังกลาเทศ ตั้งอยู่ในเขตเชเรบังลานอกอร์ ธากา ประเทศบังกลาเทศ สร้างขึ้นใช้งานมาตั้งแต่สมัยบังกลาเทศยังเป็นส่วนหนึ่งของปากีสถาน ผลงานออกแบบโดยหลุยส์ คาห์น ชาตียสังสัทภพันเป็นหนึ่งในกลุ่มอาคารนิติบัญญัติที่กินพื้นที่มากที่สุดในโลก ด้วยขนาดพื้นที่ 

อาคารปรากฏตัวในภาพยนตร์ปี 2003 เรื่อง *[[My Architect]]* ซึ่งเล่าเรื่องชีวิตของหลุยส์ คาห์น รอเบิร์ต แม็กคาร์เตอร์ (Robert McCarter) ผู้เขียนหนังสือเรื่อง *Louis I. Kahn* บรรยายถึงอาคารหลังนี้ว่าเป็นหนึ่งในอาคารที่สำคัญที่สุดของศตวรรษที่ 21

## ประวัติศาสตร์
ที่ทำการของรัฐสภาแห่งเดิมคือ *สังสัทภพันเก่า* (Old Sangsad Bhaban) ที่ซึ่งปัจจุบันใช้งานเป็นสำนักนายกรัฐมนตรี การก่อสร้างเริ่มต้นขึ้นเมื่อตุลาคม 1964 ในสมัยที่บังกลาเทศยังคงเป็นปากีสถานตะวันออกอยู่ สร้างขึ้นภายใต้คำสั่งของจอมพล อายุบ ข่าน จากอิสลามาบาด เมืองหลวงของปากีสถานตะวันตก อายุบเชื่อว่าการก่อสร้างอาคารนิติบัญญัติที่มลักษณะสถาปัตยกรรมสมัยใหม่จะทำให้ชาวเบงกอลสงบลงได้

ชาตียสังสัทภพันออกแบบขึ้นโดยหลุยส์ คาห์น ภายใต้คำแนะนำของสถาปนิกมุจารุล อิสลาม ซึ่งเสนอให้รัฐบาลว่าจ้างสถาปนิกระดับโลกมาออกแบบ แรกเริ่ม เขาตั้งใจจะติดต่อให้อัลวาร์ อาลโต และเลอกอร์บูซีเย มาเป็นผู้ออกแบบ แต่ทั้งสองล้วนไม่สะดวกในเวลานั้น ก่อนที่จะมาตกลงงานให้กับหลุยส์ คาห์น ซึ่งเป็นอดีตอาจารย์ของเขาที่เยล

การก่อสร้างดำเนินเรื่อยมาถึงปี 1971 ที่ซึ่งการก่อสร้างชะงักไปชั่วคราวจากสงครามปลดปล่อยบังกลาเทศ ก่อนจะกลับมาก่อสร้างจนแล้วเสร็จในวันที่ 28 มกราคม 1982 หลุยส์ คาห์น เสียชีวิตขณะที่โครงการก่อสร้างไปได้ราวสามในสี่ เดวิด วิสดอม (David Wisdom) ซึ่งทำงานให้แก่หลุยส์ คาห์น เป็นผู้รับช่วงต่อจนอาคารแล้วเสร็จ

## สถาปัตยกรรม
คาห์นออกแบบหมู่อาคารทั้งหมดของชาตียสังสัทภพัน ซึ่งรวมถึงสนามหญ้า บ่อน้ำ และที่พำนักสำหรับสมาชิกรัฐสภา แนวคิดการออกแบบหลักคือการนำเสนอวัฒนธรรมและมรดกของชาวเบงกอล ในขณะเดียวกันก็ใช้พื้นที่ที่มีอยู่อย่างคุ้มค่า อาคารหลักซึ่งอยู่ใจกลางของหมู่อาคารทั้งหมดแบ่งออกเป็นสามส่วน คือ ลานกลาง ลานทิศใต้ และลานประธานาธิบดี สระน้ำที่ล้อมรอบสามด้านของอาคารหลักเป็นภาพแทนถึงสายน้ำที่งดงามของเบงกอล

## อ้างอิง

### บรรณานุกรม
*McCarter, Robert [2004]. Louis I. Kahn. Phaidon Press Ltd, p.&nbsp;512. .
*Wiseman, Carter [2007]. Louis I. Kahn: Beyond Time and Style: A Life in Architecture, New York: W.W. Norton. .

## แหล่งข้อมูลอื่น

*Bangladesh Parliament Legislative Information Centre 
*ArchNet Entry Images, articles on the Jatiyo Sangshad Bhaban.
*Infographic of Jatiyo Sangshad Bhaban.
*Seven Wonders of the World, Architecture *[[The Globe and Mail]]* has named it as one of the seven architectural wonders of the world.

หมวดหมู่:อาคารรัฐสภา
หมวดหมู่:สิ่งก่อสร้างในธากา
หมวดหมู่:สิ่งก่อสร้างโดยหลุยส์ คาห์น
เขตธุรกิจนานาชาติซงโด

**เขตธุรกิจนานาชาติซงโด** () หรือ **ซงโดไอบีดี** (Songdo IBD) เป็นสมาร์ตซิตี และ "เมืองเอกชน" ในประเทศเกาหลีใต้ สร้างขึ้นใหม่บนพื้นที่  ที่ได้มาจากการถมดินบริเวณริมน้ำของอินช็อน ราว  ทางใต้ของโซล และเชื่อมต่อกับท่าอากาศยานนานาชาติอินช็อนด้วยทางหลวงยาว  เส้นสะพานอินช็อน ซงโด, ย็อนจง และ ช็องนา รวมกันเป็นเขตการค้าเสรีอินช็อน

อาคารสำคัญในเขตของซงโดประกอบด้วยอาคารการค้าเอเชียตะวันออกเฉียงเหนือ, จีทาวเวอร์ และ อินช็อนทาวเวอร์ นอกจากนี้ยังมีโรงเรียน, โรงพยาบาล, อะพาร์ตเมนต์, อาคารสำนักงาน, ศูนย์วัฒนธรรม และสิ่งอำนวยความสะดวกต่าง ๆ เขตซงโดยังออกแบบโดยให้มีลักษณะที่ได้รับแรงบัลดาลใจมาจากเซ็นทรัลพาร์กในนครนิวยอร์ก และทางน้ำของเวนิส โครงการพัฒนานี้มีแผนพัฒนาในระยะเวลาสิบปี และคาดการณ์มูลค่าการลงทุนอยู่ที่มากกว่า 40 พันล้านดอลล่าร์ ถือเป็นหนึ่งในโครงการพัฒนาเขตนครที่แพงที่สุดของโลก

อาคารรวม 106 หลังบนพื้นที่ขนาด 22 ล้านตารางฟุต ภายใต้การรับรอง LEED ของคณะกรรมการอาคารสีเขียวสหรัฐ ทำให้ซงโดไอบีดีคิดเป็น 40% ของพื้นที่ที่ได้รับการรับรอง LEED ทั้งประเทศเกาหลีใต้ ข้อมูลในปี 2020 พบว่าซงโดมีประชากรแล้วมากกว่า 167,000 คน

ซงโดไอบีดีอยู่ภายใต้การถือครองหุ้นของเกลอินเทอร์เนชชั่นแนล ผู้ถือหุ้นหลัก ถือหุ้น 61%, ปอสโค ถือหุ้น 30%, และที่เหลือ 9% เป็นของ Morgan Stanley Real Estate แปลนของซงโดไอบีดีเป็นผลงานออกแบบโดย Kohn Pedersen Fox (KPF) สำนักงานนิวยอร์ก

รายการวาไรตี *[[Running Man (South Korean TV series)|Running Man]]* ของเกาหลีถ่ายทำที่ซงโดไอบีดีเป็นหลักในตอนที่ 68 และ 81 ถ่ายทำในปี 2011 และ 2012 ตามลำดับ นอกจากนี้ยังเป็นสถานที่ถ่ายทำมิวสิกวิดีโอเพลง "Gangnam Style" และ "Right Now" ของ Psy ด้วย ซงโดไอบีดียังเป็นหนึ่งในสถานที่ในวิดีโอเกมปี 2021 *[[Battlefield 2042]]* ในแผนที่หลายผู้เล่นชื่อ Kaleidoscope

## อ้างอิง

หมวดหมู่:อินช็อน
หมวดหมู่:สถานที่ที่มีประชากรในประเทศเกาหลีใต้
ถ้ำก่อกู้น

thumb|ภายในถ้ำก่อกู้น

**ถ้ำก่อกู้น** (; หรือ มอญ: ထီုကအ်ဂေါန်) บ้างทับศัพท์เป็น **ถ้ำก๊อกุ๊นกู่** หรือ **ถ้ำเกาะกูน** เป็นถ้ำวัดพุทธใน พะอัน รัฐกะเหรี่ยง ประเทศพม่า ภายในถ้ำเต็มไปด้วยพระพุทธรูปขนาดเล็กนับพันองค์ประดับอยู่ตามผนังถ้ำ ปัจจุบันเป็นทั้งศาสนสถานและสถานที่ท่องเที่ยวสำคัญแห่งหนึ่งของพะอัน

## ที่ตั้ง
ถ้ำก่อกู้น อยู่ห่างจากพะอัน 8 ไมล์ ห่างจากมอละมไยน์ 28 ไมล์ และห่างจากฝั่งตะวันตกของแม่น้ำสาละวิน 2 ไมล์ ถ้ำนี้ตั้งอยู่ที่เชิงเขาก่อกู้น มีความยาว 130 ฟุต กว้าง 70 ฟุต และสูง 25 ฟุต

## ประวัติ
thumb|อักษรมอญโบราณและคำแปล
ถ้ำก่อกู้นเป็นถ้ำหินปูน ไม่ปรากฏหลักฐานแน่ชัดว่าสร้างขึ้นเมื่อใด แต่เชื่อว่าสร้างขึ้นในราวคริสต์ศตวรรษที่ 7 ส่วนนักประวัติศาสตร์ Nai Maung Toe ได้ตั้งข้อสันนิษฐานจากจารึกของถ้ำว่าน่าจะสร้างขึ้นในคริสต์ศตวรรษที่ 6 หรือ 7 นักเดินทางชาวตะวันตกคนแรกที่เขียนถึงถ้ำนี้คือจอห์น ครอวเฟิร์ด เมื่อมกราคม ค.ศ. 1827

ภายในยังพบประติมากรรมหินสามองค์ สององค์เป็นพุทธและอีกองค์เป็นฮินดู โดยชิ้นที่เป็นประติมากรรมพุทธชิ้นหนึ่งปรากฏจารึกอักษรมอญโบราณ 23 บรรทัด สลักไว้ที่ด้านซ้ายของชายเสื้อ ส่วนชายเสื้อด้านขวาแตกหักเสียหายเหลือเพียง 3 บรรทัดเท่านั้น บนประติมากรรมฮินดูมีจารึกถึงพระพรหม, พระวิษณุ, พระศิวะ และพระคเณศด้วย ถ้ำก่อกู้นมีจารึกหินและข้อความเขียนด้วยหมึกที่จารึกไว้ระบุนามผู้บริจาคและคำอธิษฐาน ตลอดจนจำนวนพระพุทธรูปที่บริจาค บนหินจารึกอักษรมอญโบราณระบุว่าพระพุทธรูปบางองค์บริจาคโดยพระราชินีแห่งเมาะตะมะ เมื่อครั้นพระเจ้าอโนรธามังช่อแห่งพุกาม ได้ยึดครองอาณาจักรสะเทิม และนำตัวพระเจ้ามนูหะไปยังพุกาม พระราชินีแห่งเมาะตะมะสามารถหลบหนีออกมาได้ ว่ากันว่าพระนางหลบซ่อนอยู่ในถ้ำนี้และบริจาคพระพุทธรูปไว้เช่นกัน 

จารึกอักษรมอญโบราณ 23 บรรทัด โดยทั่วไปสามารถแบ่งออกได้เป็น 2 ประเภท คือ การบริจาคและคำอธิษฐาน คำแปลที่ใกล้เคียงที่สุดได้ความว่า "ข้าพเจ้าคือราชินีแห่ง Muhtah (เมาะตะมะ) ผู้อาศัยอยู่ใน Du'vop ได้แกะสลักพระพุทธรูปองค์นี้ ข้าพเจ้าและผู้ติดตามได้ตั้งใจสร้างพระพุทธรูปดินเผาและพระพุทธรูปหินแกะสลักใน Du'vop และในชนบท ข้าพเจ้าเป็นแรงดลใจให้ช่างศิลป์อื่นได้แกะสลักพระพุทธรูปหิน"

ปัจจุบันถ้ำอยู่ภายใต้การพิทักษ์ตามกฎหมายของกระทรวงวัฒนธรรม

## อ้างอิง

## แหล่งข้อมูลอื่น

กอกน
หมวดหมู่:สิ่งก่อสร้างในรัฐกะเหรี่ยง
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
หมวดหมู่:จารึกในประเทศพม่า
ไกลาศนาถมหาเทวมูรติ

**ไกลาศนาถมหาเทวมูรติ** () เป็นรูปปั้นพระศิวะในอำเภอกวเรปันโจก  ประเทศเนปาล ราว 20 กิโลเมตรจากกาฐมาณฑุ ถือเป็นรูปปั้นพระศิวะที่สูงที่สุดเป็นอันดับสองในโลก และเป็นหนึ่งในรูปปั้นฮินดูที่สูงที่สุดในโลก ที่ความสูง 143 ฟุต (43.5 เมตร)

รูปปั้นเริ่มก่อสร้างในปี 2003 และแล้วเสร็จในปี 2011 ก่อสร้างโดยกมล ไชนะ (Kamal Jain) และบริษัทผลิตสินค้าจำพวกแทงก์น้ำ "Hilltake" ซึ่งก่อตั้งขึ้นในเนปาลเมื่อปี 1992 การก่อสร้างอยู่ภายใต้การดูแลของทีมวิศวกรที่เป็นชาวเนปาล

## อ้างอิง

หมวดหมู่:รูปปั้นในประเทศเนปาล
หมวดหมู่:โบสถ์พระศิวะ
คีรือนา

**คีรือนา** (, ), **กิโรน** (, ) หรือ **กีรูนา** (, ) เป็นนครที่ตั้งอยู่ทิศเหนือสุดของประเทศสวีเดนตั้งอยู่ในจังหวัดแลปแลนด์ มีประชากร 17,002 คนตามข้อมูลปี 2016 และเป็นศูนย์กลางการปกครองของเทศบาลคีรือนา เทศมณฑลนอร์บ็อตเติน คีรือนาเริ่มแรกตั้งขึ้นในคริสต์ทศวรรษ 1890 เพื่อเป็นเมืองสำหรับรองรับเหมืองคีรือนา

คีรือนายังเป็นที่ตั้งของศูนย์อวกาศเอสเรนจ์ซึ่งตั้งขี้นในคริสต์ทศวรรษ 1960 ทำให้คีรือนายังได้รับขนานนามว่าเป็น "เมืองอวกาศ" (space town) รวมถึงสถาบันฟิสิกส์อวกาศ และภาควิชาวิทยาศาสตร์อวกาศ มหาวิทยาลัยเทคโนโลยีลือลิยอ

## อ้างอิง

หมวดหมู่:เมืองในประเทศสวีเดน
วาทิต โสภา

**วาทิต โสภา**  (เกิดเมื่อวันที่ 28 กรกฎาคม พ.ศ. 2534) 
เป็นนักแสดงและศิลปินชาวไทยเกิดที่จังหวัดขอนแก่นเริ่มเข้าสู่ในวงการบันเทิงจากการเป็นนักร้องและศิลปินวงThe Unknown?เริ่มเข้าสู่ในวงการเทิงการเป็นนักแสดง
โดยมีการชักชวนจาก เอ ศุภชัย ศรีวิจิตร ผู้จัดการดาราและได้รับโอกาสเป็นนักแสดงในสังกัดช่อง 7 HDมีผลงานละครเรื่อง *เล่ห์นางหงส์*, *[[คู่ปรับฉบับหัวใจ]]* และ *[[สารวัตรใหญ่]]* เป็นต้น

## ประวัติ

วินน์ วาทิต เกิดเมื่อวันที่ 28 กรกฎาคม พ.ศ. 2534เป็นนักแสดงและศิลปินชาวไทยเกิดที่จังหวัดขอนแก่นจบการศึกษาในระดับปริญญาตรีคณะนิติศาสตร์ สาขา วิทยุโทรทัศน์และกระจายเสียง มหาวิทยาลัยเกษมบัณฑิต

### ในวงการบันเทิง

วินน์ วาทิต เริ่มเข้าสู่ในวงการบันเทิงจากการเป็นนักร้องและศิลปิน วง The Unknown? เริ่มเข้าสู่ในวงการเทิงการเป็นนักแสดงโดยมีการชักชวนจาก เอ ศุภชัย ศรีวิจิตร ผู้จัดการดาราและได้รับโอกาสเป็นนักแสดงในสังกัดช่อง 7 HDมีผลงานละครเรื่อง *เล่ห์นางหงส์*, *[[คู่ปรับฉบับหัวใจ]]* และ *[[สารวัตรใหญ่]]* เป็นต้นปัจจุบันเป็นนักแสดงอิสระ

พ.ศ. 2558 วินน์ วาทิต มีผลงานละครเรื่อง *[[คู่ปรับฉบับหัวใจ]]*แสดงคู่กับ ตูน พิมพ์ปวีณ์ โคกระบินทร์ รับบทเป็น "อินทร" เป็นละครแนวโรแมนติกคอมเมดี้ดราม่าในช่วงละครออกอากาศได้รับการตอบกลับที่ดีตอนจบเรตติ้งสูดสูง 7.7 ในของส่งท้ายปี

พ.ศ. 2562 วินน์ วาทิต มีผลงานละครเรื่อง *[[สารวัตรใหญ่]]*แสดงคู่กับ ฟ้า อิงฟ้า เกตุคำ รับบทเป็น "หมวดพิทยาธร"เป็นละครตำรวจน้ำดีสะท้อนสังคมเป็นละครแอ็คชั่นในช่วงละครออกอากาศได้รับการตอบกลับที่ดีตอนจบเรตติ้งสูดสูง 11.2 ในของต้นปี
มีบุตร1 คน ชื่อ น้อง จันดี เกิดวันที่ 26 พฤษภาคม 2566

## ผลงาน
### ละครโทรทัศน์

## ผลงานละครสั้น

| rowspan="1" align="center" | 2557|| align="center" | *ฟ้ามีตา* ตอน รัก (ไม่) ต้อง ฆ่า || align="center" | ตั้ม
|}

## ผลงานเพลง

*(2558) เพลงประกอบละคร *[[คู่ปรับฉบับหัวใจ]] เพลง คำตอบ (The Answer)*
*(2559) เพลงประกอบละคร *[[ลิขิตริษยา]] เพลง คำตอบ (The Answer)*
*(2562) เพลงประกอบละคร *[[สารวัตรใหญ่]] เพลง เม็ดทราย*

## อ้างอิง

## แหล่งข้อมูลอื่น

*

หมวดหมู่:นักแสดงชายชาวไทย
มาโอะ อิจิมิจิ

**มาโอะ อิจิมิจิ** (; 1 กุมภาพันธ์ ค.ศ. 1992 -) เป็นนักพากย์และนักแสดง ชาวญี่ปุ่น เกิดที่จังหวัดโอซากะ สังกัดเยลโลแค็บ NEXT ในเครดิตผลงานพากย์ปกติจะใช้ชื่อว่า **M・A・O** (มาโอะ)

## ผลงาน
### การแสดง
#### ทางโทรทัศน์

#### ภาพยนตร์

#### ไอดอลวีดีโอ

### อนิเมะ
#### ทางโทรทัศน์

### ละครโทรทัศน์

## อ้างอิง

หมวดหมู่:บุคคลจากจังหวัดโอซากะ
หมวดหมู่:นักพากย์หญิงจากจังหวัดโอซากะ
หมวดหมู่:นักแสดงหญิงชาวญี่ปุ่น
เขตปกครองตนเองในมินดาเนามุสลิม

**เขตปกครองตนเองในมินดาเนามุสลิม** (,  *Al-ḥukm adh-dhātiyy al-'aqlīmiyy limuslimiyy mindanāu*; ตัวย่อ: **ARMM**) เป็นอดีตเขตปกครองตนเองบนเกาะมินดาเนา ประเทศฟิลิปปินส์ ประกอบด้วย 5 จังหวัดที่ประชากรนับถือศาสนาอิสลามเป็นศาสนาหลัก เขตนี้เคยเป็นเพียงเขตเดียวของประเทศที่มีรัฐบาลปกครองเป็นของตนเอง ศูนย์กลางการปกครองอยู่ที่โคตาบาโต

## เขตการปกครองในอดีต
ประกอบด้วย 2 นคร, 116 เทศบาล และ 2,490 บารังไก โดยเมืองอีซาเบลาและโคตาบาโต อยู่นอกอำนาจการปกครองของเขต

thumb|upright=2.5|center

## อ้างอิง

## แหล่งข้อมูลอื่น
* 
* 
* เว็บไซต์อย่างเป็นทางการ
* ข่าวและเหตุการณ์ล่าสุด


หมวดหมู่:รัฐและดินแดนที่ก่อตั้งในปี พ.ศ. 2532
การวางแผนสงครามของฝรั่งเศส ค.ศ. 1920-1940

**แผนไดล์** หรือ **แผนดี** เป็นแผนการของผู้บัญชาการทหารสูงสุดแห่งกองทัพบกฝรั่งเศส พลเอกทหารบก(Général d'armée) มอริส กาเมอแล็ง เพื่อเอาชนะเยอรมันที่กำลังพยายามจะรุกรานฝรั่งเศสผ่านทางเบลเยียม แม่น้ำไดล์(ไดเลอ) มีความยาวประมาณ 86 กม.(53 ไมล์) จาก Houtain-le-Val ผ่านทางเฟลมิชบราบันต์และแอนต์เวิร์ป กาเมอแล็งตั้งใจที่จะให้กองกำลังทหารฝรั่งเศส อังกฤษ และเบลเยียมทำการหยุดยั้งกองกำลังเยอรมันผู้รุกรานตามแนวแม่น้ำ ข้อตกลงระหว่างฝรั่งเศส-เบลเยียมใน ค.ศ. 1920 ได้พยายามประสานงานร่วมกันทางด้านการสื่อสารและเสริมกำลังป้องกันของทั้งสองกองทัพ ภายหลังจากเยอรมันส่งทหารกลับเข้าไรน์ลันท์ เมื่อวันที่ 7 มีนาคม ค.ศ. 1936 รัฐบาลเบลเยียมได้ยกเลิกข้อตกลงดังกล่าวและใช้นโยบายวางตัวเป็นกลางอย่างเข้มงวด ในขณะที่กองทัพบกเยอรมัน(Heer) อยู่บนชายแดนเยอรมัน-เบลเยียม

ฝรั่งเศสเคลือบแคลงสงสัยเกี่ยวกับกองทัพเบลเยียมได้นำไปสู่ความไม่มั่นใจว่ากองกำลังทหารฝรั่งเศสจะเคลื่อนที่ได้เร็วพอในการเข้าสู่เบลเยียมหรือไม่ เพื่อหลีกเลี่ยงการสู้รบปะทะและต่อสู้ในการรบป้องกันจากตำแหน่งที่ถูกเตรียมไว้ แผนการแอ็สโก/แผนอี และแผนไดล์/แผนดีได้ถูกออกแบบมาสำหรับการป้องกันล่วงหน้าในเบลเยียม พร้อมกับแปรขบวนเท่าที่จะเป็นไปได้ที่ชายแดนฝรั่งเศส-เบลเยียมถึงเดิงแกร์ก  กาเมอแล็งได้เลือกแผนแอ็สโก จากนั้นถูกแทนที่ด้วยแผนดี เพื่อรุกคืบไปยังแนวของแม่น้ำไดล์ ซึ่งสั้นกว่า 43-50 ไมล์(70-80 กิโลเมตร) เจ้าหน้าที่นายทหารบางส่วนที่ Grand Quartier Général (GQG-กองบัญชาการนายพลแห่งกองทัพบกฝรั่งเศส) ตั้งข้อสงสัยว่าฝรั่งเศสน่าจะไปถึงก่อนพวกเยอรมัน

ฝ่ายเยอรมันรู้สึกไม่ชอบใจกับฟัลเก็ลพ์(กรณีเหลือง) แผนการในการทัพต่อสู้รบกับฝรั่งเศส เบลเยียม และเนเธอร์แลนด์ ได้ถูกเพิ่มเติมในช่วงฤดูหนาว ค.ศ. 1939-1940 เมื่อวันที่ 10 มกราคม ค.ศ. 1940 เครื่องบินของเยอรมันได้ลงจอดที่มาสเมเคอเลินในเบลเยียม โดยมีแผนการสำหรับการรุกรานถูกบรรจุมาด้วย อุบัติการณ์เมเคอเลินเป็นแรงกระตุ้นทำให้เกิดข้อสงสัยเกี่ยวกับฟัลเก็ลพ์ และนำไปสู่แผนมันชไตน์ เป็นการเดิมพันที่แทบจะบ้าบิ่นและกล้าหาญสำหรับการโจมตีทางใต้ที่ไกลออกไปผ่านทางป่าอาร์แดน การโจมตีต่อกลุ่มประเทศแผ่นดินต่ำกลายเป็นตัวล่อเพื่อล่อลวงให้กองทัพฝ่ายสัมพันธมิตรไปทางเหนือ และง่ายกว่าที่จะโอบล้อมพวกเขาจากทางใต้ 

ในช่วงฤดูหนาว ค.ศ. 1939-1940 กาเมอแล็งได้เปลี่ยนแผนดีมาเป็นแผนเบรดา คือการเคลื่อนทัพเข้าสู่เนเธอร์แลนด์ไปยังเมืองเบรดาในจังหวัดนอร์ทบราแบนต์ กองทัพที่เจ็ดซึ่งเป็นส่วนหนึ่งที่ทรงพลังที่สุดของกองกำลังสำรองทางยุทธศาสตร์ฝรั่งเศส ถูกรวมเข้ากับกลุ่มกองทัพที่ 1 ซึ่งใกล้ชิดกับชายฝั่ง เพื่อเร่งรุดไปยังปากแม่น้ำสเกลต์ เข้าสมทบกับกองทัพดัตช์ที่ติลบืร์คหรือเบรดา บางส่วนของกองพลที่ดีที่สุดของกองทัพบกฝรั่งเศสได้ถูกโยกย้ายไปทางเหนือ เมื่อหน่วยอีลิสต์ของกองทัพบกเยอรมันได้ถูกย้ายไปยังทางใต้สำหรับฟัลเก็ลพ์เวอร์ชันใหม่ ซึ่งเป็นการรุกรานผ่านทางป่าอาร์แดน

หมวดหมู่:แผนทางทหาร
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ยุทธการที่ฝรั่งเศส
แซม โชติบัณฑ์

**แซม โชติบัณฑ์**  เป็นนักแสดงนายแบบและนักกีฬาชาวไทยเกิดที่กรุงเทพมหานครเกิดเมื่อวันที่ 25 มีนาคม พ.ศ. 2525เริ่มเข้าสู่ในวงการบันเทิงจากการถ่ายแบบโฆษณาต่างๆและผลงานภาพยนตร์และผลงานในการเป็นนักแสดงและในปัจจุบันเป็นนักกีฬาและโค้ชครูฝึกสอนกีฬาในระดับทีมชาติ

## ประวัติ

แซม โชติบัณฑ์ เกิดเมื่อวันที่ 25 มีนาคม พ.ศ. 2525เป็นนักแสดงนายแบบและนักกีฬาชาวไทยเป็นลูกครึ่งไทย-อังกฤษ เกิดที่กรุงเทพมหานคร

## ในวงการบันเทิง

แซม เริ่มเข้าสู่ในวงการบันเทิงจากการถ่ายแบบและโฆษณาจากนั้นเริ่มเข้าสู่ในการเป็นนักแสดงมีผลงานภาพยนตร์ *แมนเกินร้อยแอ้มเกินพิกัด* รับบทเป็น "เอ็ม" เมื่อในปี พ.ศ. 2546 และมีผลงานทางการแสดงเป็นต้น

ในปี พ.ศ. 2547 แซม มีผลงานละครเรื่องแรก 
*ในเรือนใจ* รับบทเป็น "คมกฤช" แสดงคู่กับ ป๊อก ปิยธิดา วรมุสิก ออกอากาศทางช่อง 7ภายหลังแซมมีผลงานละครอีก 1 เรื่อง *ผู้หญิงชั้นหนึ่ง* รับบทเป็น "ล่มฟ้า"
 แสดงคู่กับ ลูกเกด เมทินี กิ่งโพยม ออกอากาศทางช่อง 3

ในปี พ.ศ. 2551 แซม เป็นนักแสดงมีชื่อเสียงจากละครเรื่อง 
*นิมิตมาร* แสดงคู่กับ จินนี่ ธนิดา กาญจนวัฒน์ ออกอากาศทางช่อง 3 ปัจจุบันแซมเป็นนักกีฬาและโค้ชครูฝึกสอนกีฬาในระดับทีมชาติ

ในปี พ.ศ. 2562 แซมกลับมารับงานการแสดงในละครซีรีส์ *รสรินล่าแวมไพร์* ในบทบาทแวมไพร์ ผลิตโดยบริษัท MONO ORIGINAL จำกัด ออกอากาศช่อง โมโน 29ปัจจุบันแซมรับงานทั้งกีฬาและในวงการบันเทิงเป็นต้น

## ผลงาน
### ละครโทรทัศน์

### ภาพยนตร์

## อ้างอิง

หมวดหมู่:ชาวไทยเชื้อสายอังกฤษ
พีคไทม์

***พีคไทม์*** () เป็นรายการแข่งขันเรียลลิตี้ที่กำลังดำเนินอยู่ของเกาหลีใต้ ที่สร้างโดย JTBC ออกอากาศตอนแรกในวันที่ 15 กุมภาพันธ์ ค.ศ. 2023 และออกอากาศทุกวันพุธ เวลา 20:50 น. (KST) นอกจากนี้ยังออกอากาศพร้อมกันทางทีวีอาซาฮิ และ อะเบมะ ในประเทศญี่ปุ่น

## ภาพรวม
คล้ายกับรูปแบบของ *[[ซิงอะเกน]]* รายการนี้นำเสนอไอดอลเคป๊อปที่เดบิวต์แล้วซึ่งกิจกรรมถูกระงับ ไม่ว่าจะเป็นเพราะโควิด-19, ปัญหาเกี่ยวกับต้นสังกัด หรือไอดอลหน้าใหม่ที่ต้องการก้าวขึ้นสู่ตำแหน่งที่ได้รับความสนใจ - เพื่อเป็นโอกาสครั้งที่สองสำหรับความสำเร็จ ผู้เข้าแข่งขันรายการล้วนมาจากวงบอยแบนด์และพวกเขาจะแข่งขันกันเพื่อชิงตำแหน่งสูงสุดของ "เวิลด์ไวด์ไอดอล"

## นักแสดง
### พิธีกร
*อี ซึง-กี

### ผู้ตัดสิน
* กยูฮย็อน – หัวหน้าผู้ตัดสิน
* เจย์ พาร์ก
* คิม ซ็อง-กยู
* อี กี-กวัง
* มิโน
* มุนบย็อล
* ไรอัน เอส. จุน
* ชิม แจ-ว็อน
* ทิฟฟานี ยัง

## หมายเหตุ

## อ้างอิง

## แหล่งข้อมูลอื่น
*  

หมวดหมู่:รายการโทรทัศน์ช่องเจทีบีซี‎
หมวดหมู่:เรียลลิตีโชว์
ประเทศแอลจีเรียในโอลิมปิกฤดูร้อน 2024

**ประเทศแอลจีเรีย** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 15 ของประเทศในโอลิมปิกฤดูร้อน ยกเว้น มอนทรีออล 1976 ซึ่งเป็นส่วนหนึ่งของการคว่ำบาตรที่นำโดยคองโก

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## จักรยาน

### ถนน
ผลการแข่งขันดังนี้

## อ้างอิง

แอลจีเรีย
2024
เฟร์ดี ซัมโบ

**เฟร์ดี ซัมโบ** (; เกิด 9 กุมภาพันธ์ 1973) เป็นอดีตเจ้าหน้าที่ตำรวจระดับสูงในสำนักงานตำรวจแห่งชาติอินโดนีเซีย ผู้ดำรงตำแหน่งสุดท้ายเป็นหัวหน้าฝ่ายอาชีพและความปลอดภัย (Profession and Security Division) ยศผู้ตรวจการใหญ่ตำรวจ เขาเป็นที่รู้จักจากการเป็นผู้สั่งการฆาตกรรมนายตำรวจผู้ช่วย พลจัตวา โนฟรีอันส์ยะฮ์ โยซูอา ฮูตาบารัต มีการบรรยายไว้ว่าเขาเป็น "หัวหอก" ของการฆาตกรรมครั้งนี้ ที่ซึ่งฮูตาบารัตถูกยิงเข้า 12 ครั้งด้วยปืนกล็อค 17 ซัมโบถูกปลดจากตำแหน่งในวันที่ 27 สิงหาคม 2022 และหลังการพิจารณาคดีนานสามเดือนที่ศาลแขวงจาการ์ตาใต้ เขาถูกตัดสินในวันที่ 13 กุมภาพันธ์ 2023 ให้ได้รับโทษประหารชีวิต

ตลอดช่วงอาชีพการงานตำรวจของเขา เขามีผลงานที่เป็นที่น่าพึงใจในฐานะนักสืบ หลังเขาได้รับการเลื่อนขั้นจากหัวหน้าฝ่ายสืบสวนสอบสวนอาชญากรรม (Head of Criminal Investigation Unit) ประจำสำนักงานตำรวจจาการ์ตาตะวันตก ไปเป็นหัวหน้าสำนักงานตำรวจปูร์บาลิงงา ในชวากลางเมื่อปี 2012 และยังได้รับตำแหน่งเป็นดีร์ตีปีดุมแห่งหน่วยสืบสวนสอบสวนอาชญากรรม (Dirtipidum of the Criminal Investigation Unit)

## อ้างอิง

หมวดหมู่:ตำรวจชาวอินโดนีเซีย
หมวดหมู่:บุคคลจากจังหวัดซูลาเวซีใต้
หมวดหมู่:ฆาตกรชาวอินโดนีเซีย
เอิซเกิน

**เอิซเกิน** () หรือ **อูซเกน** () เป็นเมืองในจังหวัดออช ประเทศคีร์กีซสถาน และเป็นเมืองศูนย์กลางการปกครองของอำเภอเอิซเกิน มีประชากร 62,802 คนในปี 2021

ปรากฏชื่อของเมืองในบันทึกของจีนอายุ 200 ปีก่อนคริสต์ศักราช เป็นราชธานีแห่งหนึ่งในหลายแห่งของชาวคาราคานิดซึ่งเรียกชื่อเมืองนี้ว่า **มาวารานนาฮร์** (Mavarannahr) นอกจากนี้ยังปรากฏชื่อของเมืองในงานเขียนของนักเขียนชาวอาหรับทั้งอัลมักดิซีและอิบน์ เฮาก็อล ในศตวรรษที่ 10

## อ้างอิง

หมวดหมู่:เมืองในประเทศคีร์กีซสถาน
ซิกกุรัตแห่งอูร์

**ซิกกุรัตแห่งอูร์** (ซูเมอร์:   "Etemenniguru"; ) เป็นซิกกุรัตสมัยซูเมอร์ใหม่ ตั้งอยู่ในอดีตนครโบราณอูร์ ใกล้กับอันนาศิรียะฮ์ซึ่งในปัจจุบันอยู่ในเขตผู้ว่าการษีกอร ประเทศอิรัก สิ่งปลูกสร้างนี้สร้างขึ้นในยุคสัมฤทธิ์ตอนต้น (2,100 ปีก่อนคริสต์ศักราช) แต่ได้พังทลายลงมาเหลือแต่ซากเมื่อถึง 600 ปีก่อนคริสต์ศักราชในสมัยบาบิโลนใหม่ เมื่อกษัตริย์นาโบนีดุสมีรับสั่งให้บูรณะวิหารขึ้นใหม่

ซากของซิกกุรัตได้รับการขุดค้นในคริสต์ทศวรรษ 1920 และ 1930 โดยเซอร์เลเนิร์ด วุลลีย์ ต่อมาในคริสต์ทศวรรษ 1980 สมัยประธานาธิบดีซัดดัม ฮุสเซน มีการก่อผนังล้อมซิกกุรัตขึ้นบางส่วนและมีการสร้างบันไดขนาดมหึมาขึ้นประกอบ ซิกกุรัตแห่งอูร์ถือเป็นซิกกุรัตที่ได้รับการรักษาไว้ดีที่สุดของเมโสโปเตเมีย นอกเหนือจากซิกกุรัตโชฆอแซมบีล และเป็นหนึ่งในสามสิ่งปลูกสร้างจากนครอูร์ของซูเมอร์ใหม่ อีกสองแห่งคืออนุสรณ์ศพหลวงแห่งอูร์ และอูร์นัมมู

## อ้างอิง

หมวดหมู่:ซิกกุรัต
หมวดหมู่:สิ่งก่อสร้างในประเทศอิรัก
จังหวัดมากินดาเนาเดลซูร์

**มากินดาเนาเดลซูร์** (;  / ) เป็นจังหวัดที่ไม่มีทางออกสู่ทะเลในประเทศฟิลิปปินส์ ตั้งอยู่ในเขตปกครองตนเองบังซาโมโรในมินดาเนามุสลิมทางภาคใต้ของประเทศ มีอาณาเขตติดต่อกับจังหวัดโคตาบาโตทางทิศตะวันออก ติดต่อกับจังหวัดซุลตันคูดารัตทางทิศใต้ และติดต่อกับจังหวัดมากินดาเนาเดลนอร์เตทางทิศตะวันตก เมืองหลักของจังหวัดคือเทศบาลบูลูอัน ใกล้กับนครตาคูโรงในจังหวัดซุลตันคูดารัต


มากินดาเนาเดลซูร์
หมวดหมู่:รัฐและดินแดนที่ก่อตั้งในปี พ.ศ. 2565
อนุสรณ์สถานใหญ่เขามันซู

**อนุสรณ์สถานใหญ่เขามันซู** () เป็นหมู่อนุสรณ์สถานในเปียงยาง ประเทศเกาหลีเหนือ มีรูปปั้นทั้งหมด 229 ชิ้น เพื่อรำลึกถึงประวัติศาสตร์การต่อสู้ปฏิวัติของประชาชนชาวเกาหลี โดยเฉพาะอย่างยิ่งผู้นำของพวกเขา ส่วนกลางของอนุสรณ์สถานประกอบด้วยรูปปั้นทองแดงสูง  สองรูป ของคิม อิล-ซ็องและคิม จ็อง-อิล

## ประวัติศาสตร์

ในเดือนเมษายน ค.ศ. 1972 คิม จ็อง-อิลสร้างอนุสรณ์สถานแห่งนี้เพื่อเป็นเกียรติแก่การครบรอบวันเกิด 60 ปีของคิม อิล-ซ็อง อนุสรณ์สถานนี้มีลักษณะเป็นรูปปั้นผู้นำผู้ยิ่งใหญ่เพียงลำพังมองไปยังเปียงยาง ห้าปีต่อมา รูปปั้นถูกเคลือบด้วยทองคำเปลว หลังจากนั้นไม่นาน การเคลือบทองนี้ก็ถูกลอกออกภายหลังการมาเยือนของเติ้ง เสี่ยวผิง ผู้ซึ่งหลังจากเห็นอนุสรณ์สถานแล้วได้แสดงความไม่พอใจเกี่ยวกับวิธีการใช้จ่ายความช่วยเหลือจากจีน

ภายหลังอสัญกรรมของคิม จ็อง-อิลใน ค.ศ. 2011 รูปปั้นที่คล้ายกันของเขาถูกสร้างขึ้นทางด้านเหนือของรูปปั้นคิม อิล-ซ็อง ในเวลาเดียวกัน รูปปั้นของคิม อิล-ซ็องก็ถูกปรับเปลี่ยนให้แสดงภาพลักษณ์ของเขาในวัยที่มากขึ้นและกำลังยิ้ม ชุดเหมาเดิมของคิม อิล-ซ็องก็ถูกแทนที่ด้วยสูทแบบตะวันตก รูปปั้นของคิม จ็อง-อิลในตอนแรกมีลักษณะเป็นเสื้อโค้ทยาวแต่ก็ถูกเปลี่ยนอย่างรวดเร็วเป็นเสื้อพาร์กาที่เป็นเอกลักษณ์ของเขา แหล่งข่าวจากเกาหลีใต้ประมาณการค่าใช้จ่ายของรูปปั้นที่เพิ่มเติมนี้ไว้ที่ 10 ล้านดอลลาร์ โดยมีการสั่งให้คนงานชาวเกาหลีเหนือที่ทำงานในต่างประเทศบริจาคเงินคนละ 150 ดอลลาร์เพื่อสร้างอนุสรณ์สถานนี้

รายงานจากเดลีเอ็นเค (Daily NK) ระบุว่าภาพถ่ายดาวเทียมแสดงให้เห็นกิจกรรมการก่อสร้าง (เครนและกันสาด) รอบรูปปั้นตั้งแต่ปลายเดือนเมษายนจนถึงต้นเดือนมิถุนายน ค.ศ. 2024) ตามข้อมูลของเดลีเอ็นเค กิจกรรมการก่อสร้างรวมถึงการทำความสะอาด การขัดเงา การทาสี การชุบ การกำจัดสนิม การปรับปรุงเสาไฟฟ้า และการปรับปรุงระบบเสียงที่เปิดเพลงบรรเลงอย่างเคร่งขรึมตลอด 24 ชั่วโมง พวกเขายังรายงานอีกว่าในช่วงระยะเวลาการก่อสร้าง มีการบำรุงรักษาระบบลิฟต์ไฮดรอลิกในอุโมงค์ใต้รูปปั้นด้วย

## ลักษณะ

ด้านหลังรูปปั้นกลางเป็นผนังของอาคารพิพิธภัณฑ์การปฏิวัติเกาหลี แสดงภาพจิตรกรรมฝาผนังโมเสกที่แสดงฉากจากภูเขาแพ็กดู ซึ่งถือว่าเป็นภูเขาศักดิ์สิทธิ์แห่งการปฏิวัติ ทั้งสองด้านของรูปปั้น ทอดออกไปจากอาคาร มีอนุสาวรีย์สองแห่งประกอบด้วยรูปปั้นทหาร กรรมกร และชาวนาต่าง ๆ ในการต่อสู้ปฏิวัติต่อต้านญี่ปุ่นและการปฏิวัติสังคมนิยม แถวยาวของรูปบุคคลที่ปรากฏอยู่บนอนุสาวรีย์เหล่านี้มีความสูงเฉลี่ย 

เว็บไซต์ทางการของเกาหลีเหนือบรรยายถึงอนุสรณ์สถานใหญ่เขามันซูไว้ดังนี้:

ผู้เยี่ยมชมสถานที่ทุกคน ทั้งชาวท้องถิ่นและชาวต่างชาติ ต้องโค้งคำนับเพื่อแสดงความเคารพ ชาวท้องถิ่นต้องวางดอกไม้เพื่อแสดงความเคารพและชาวต่างชาติก็มีทางเลือกที่จะทำเช่นกัน อนุญาตให้ถ่ายภาพรูปปั้นได้ แต่ภาพถ่ายนั้นจะต้องจับภาพรูปปั้นทั้งหมดทั้งตัว ห้ามถ่ายภาพระยะใกล้ของส่วนใดส่วนหนึ่งของรูปปั้นโดยเด็ดขาด 

## อ้างอิง

หมวดหมู่:สิ่งก่อสร้างในเปียงยาง
หมวดหมู่:รูปปั้นขนาดมหึมา
หมวดหมู่:คิม อิล-ซ็อง
หมวดหมู่:คิม จ็อง-อิล
จังหวัดมากินดาเนาเดลนอร์เต

**มากินดาเนาเดลนอร์เต** (;  / ;  / ) เป็นจังหวัดหนึ่งของประเทศฟิลิปปินส์ ตั้งอยู่ในเขตปกครองตนเองบังซาโมโรในมินดาเนามุสลิมทางภาคใต้ของประเทศ มีอาณาเขตติดต่อกับจังหวัดลาเนาเดลซูร์ทางทิศเหนือ ติดต่อกับจังหวัดโคตาบาโตทางทิศตะวันออก ติดต่อกับจังหวัดมากินดาเนาเดลซูร์ทางทิศตะวันออกเฉียงใต้ และติดต่อกับจังหวัดซุลตันคูดารัตทางทิศใต้ เมืองหลักของจังหวัดคือดาตู โอดิน ซินซวต ส่วนเมืองที่ใหญ่ที่สุดของจังหวัดคือโคตาบาโต มีการปกครองที่เป็นอิสระจากจังหวัด แต่ได้รับการจัดกลุ่มรวมกับจังหวัดในการเลือกตั้งผู้แทนเข้าสู่รัฐสภา


มากินดาเนาเดลนอร์เต
หมวดหมู่:รัฐและดินแดนที่ก่อตั้งในปี พ.ศ. 2565
ประเทศบูร์กินาฟาโซในโอลิมปิกฤดูร้อน 2024

**ประเทศบูร์กินาฟาโซ** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม ค.ศ. 2024 ประเทศบูร์กินาฟาโซเข้าแข่งขันโอลิมปิกฤดูร้อนครั้งแรกอย่างเป็นทางการในโอลิมปิกฤดูร้อน 1972 ที่มิวนิค แต่ขณะนั้นอยู่ภายใต้ชื่อ *[[สาธารณรัฐอัปเปอร์วอลตา|อัปเปอร์วอลตา]]* และเปลี่ยนชื่อมาเป็น **บูร์กินาฟาโซ** ในปี ค.ศ. 1988 ซึ่งเข้าร่วมแข่งขันในนามนักกีฬาบูร์กินาฟาโซในโอลิมปิกฤดูร้อนทุกครั้งตั้งแต่นั้นเป็นต้นมา

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## จักรยาน

### ถนน
ผลการแข่งขันดังนี้

## อ้างอิง

บูร์กินาฟาโซ
2024
รายชื่อจุดข้ามแม่น้ำบางปะกง

[thumb|ภาพถ่ายทางอากาศของแม่น้ำบางปะกง บริเวณตำบลบางกรูด อำเภอบ้านโพธิ์ ด้านล่างขวาคือ[คลองประเวศบุรีรมย์]]
**รายชื่อจุดข้ามแม่น้ำบางปะกง** ประกอบไปด้วยสะพานหรืออุโมงค์ที่ข้ามผ่านแม่น้ำบางปะกง เรียงลำดับจากเหนือน้ำไปท้ายน้ำ โดยนับเริ่มต้นตั้งแต่จุดที่แม่น้ำนครนายก และแม่น้ำปราจีนบุรี ไหลมาบรรจบกัน รวมระยะทาง 122 กิโลเมตร ซึ่งแต่เดิมหากนับรวมบริเวณแม่น้ำปราจีนบุรีด้วยจะมีระยะทางรวมมากถึง 230 กิโลเมตร ซึ่งปัจจุบันบริเวณจุดเริ่มต้นของแม่น้ำบางปะกงเดิมในจังหวัดปราจีนบุรียังคงมีอนุสรณ์ตั้งอยู่ คือสะพานต้นน้ำบางปะกง และสวนสาธารณะต้นแม่น้ำบางปะกง

## รายชื่อ

## อ้างอิง


หมวดหมู่:สะพานในประเทศไทย

บางปะกง